
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 220 


6 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως Αρχιτεκτονικού Συνόλου σύμφωνα 
μετοάρ. 1 παρ. 2του Νόμου 2039/02 «Περί Κύρωσης 
της Σύμβασης για την προστασία της Αρχιτεκτονικής 


Κληρονομιάς της Ευρώπης» (ΦΕΚ 61/Α/13.4.92) του 
Παραδοσιακού Οικισμού Πυλαίου Παντελεήμονα Ν. 
Πιερίας. 1 

Τροποποίηση της 28987/2.10.1991 απόφασης του Νο¬ 
μάρχη Ανατολικής Αττικής. 2 

Τροποποίηση συστατικής πράξης Νομικού Προσώπου 
με το όνομα «Αθλητικός Οργανισμός Δήμου Κορυ¬ 
δαλλού» ως προς το ύψος της τακτικής οικονομικής 
επιχορήγησης του Δήμου. 3 

Τροποποίηση της 28985/2.10.1991 απόφασης του Νο¬ 
μάρχη Ανατολικής Αττικής. 4 


Έγκριση της τροποποίησης της συστατικής πράξης της 
Αναπτυξιακής Δημοτικής Επιχείρησης Καρδαμύλων. 5 

Τροποποίηση σύστασης Νομικών Προσώπων με τις 
επωνυμίες «Ενιαίες Σχολικές Επιτροπές Δήμου Μεσ- 


σάτιδος, Νομού Αχάίας». 6 

Σύσταση Δημοτικής Επιχείρησης Ανάπτυξης και Κατα¬ 
σκευών (Δ.Ε.Α.Κ.) Δήμου Μεγάλων Καλυβιών. 7 

Σύσταση στο Δήμο Φραγκίστας Ν. Ευρυτανίας Νομικού 
Προσώπου ιδιωτικού δικαίου με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΔΗΜΟΥ ΦΡΑ- 
ΓΚΙΣΤΑΣ». 8 

Καθιέρωση υπερωριακής εργασίας και κατανομής αυ¬ 
τής στους μόνιμους υπαλλήλους της Δ/νσης Αγροτι¬ 
κής Ανάπτυξης Ν.Δράμας για το Α εξάμηνο του 
2001. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2/63160/0025/31.10.2000 
απόφαση Υπουργού Οικονομικών. 10 

Διόρθωση σφάλματος στη 1793/1999 απόφαση της Πε¬ 
ριφέρειας Νοτίου Αιγαίου. 11 

Διόρθωση επωνυμίας στη χορήγηση άδειας ίδρυσης και 
λειτουργίας Ερασιτεχνικής Σχολής Χορού στην Πα- 
νουσοπούλου Αικατερίνη-Κορέλλη Ελένη Ο.Ε. 12 


ΑΠΟΦΑΣΕΙ Σ 

Αριθ. ΥΠΠΟ/ΔΙΛΑΠ/Γ/358/39657 (1) 

Χαρακτηρισμός ως Αρχιτεκτονικού Συνόλου σύμφωνα με 
το άρ. 1 παρ. 2 του Νόμου 2039/02 «Περί Κύρωσης της 
Σύμβασης για την προστασία της Αρχιτεκτονικής Κλη¬ 
ρονομιάς της Ευρώπης» (ΦΕΚ 61/Α/13.4.92) του Παρα¬ 
δοσιακού Οικισμού Πυλαίου Παντελεήμονα Ν. Πιερίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α726.7.85». 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «Περίπροστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Ν. 2039 «Περί Κύρωσης της Σύμβασης για τηνπρο- 
στασία της αρχιτεκτονικής Κληρονομιάς της Ευρώπης» 
ΦΕΚ 61/Α'/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ54/Α730.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ.Β'/ 
5.12.97) με την οποία τροποποιείται η παρ. 8 του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/τ.Β'/ 
28.11.91) «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού» στους Γεν. 
Γ ραμματείς, Γ εν. Διευθυντές και ΠροϊσταμένουςτωνΔ/νσε- 
ων, Τμημάτων και Γ ραφείων της Κεντρικής Υπηρεσίας του 
ΥΠΠΟ». 

3. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου 
Νεωτέρων Μνημείων με αριθμό 2/20.1.2000, αποφασίζουμε: 

Χαρακτηρίζουμε ως Αρχιτεκτονικό Σύνολο σύμφωνα με 
το άρ. 1 παρ. 2 του Ν. 2039/92 «περί Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης» (ΦΕΚ 61/Α713.4.92) τον παραδοσιακό Οικι¬ 
σμό παλαιού Παντελεήμονα Ν. Πιερίας, διότι είναι οργανω¬ 
μένο οικιστικό σύνολο, το οποίο διασώζει σε μεγάλο βαθμό 
αναλλοίωτη τη μορφολογία και την τυπολογία των κτισμά- 
των του Πιερικού Ολύμπου και αποτελεί μαρτυρία της πο- 
λεοδομικής και μορφολογικής εξέλιξης των οικισμών της 
περιοχής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Αυγούστου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. 8185 (2) 

Τροποποίηση της 28987/2.10.1991 απόφασης του Νομάρ¬ 
χη Ανατολικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 28987/2.10.1991 απόφαση του Νομάρχη 
Ανατολικής Αττικής που δημοσιεύτηκε στο Φ.Ε.Κ. 
875/29.10.1991 τ.Β' και αφορά τη σύσταση στο Δήμο Νέου 
Ψυχικού ιδίου Νομικού Προσώπου με το όνομα «Α' Σχολική 
Επιτροπή 1°“ και 2 ου Λυκείου και 2 ου Γυμνασίου Δήμου Νέου 
Ψυχικού». 

2. Τηνπαράγραφο 8του άρθρου 9του Ν. 2640/98 (Φ.Ε.Κ. 
206/98 τ.Α'). 

3. Την αριθμ. 159/2000 απόφαση του Δημοτικού Συμβου¬ 
λίου του Δήμου Νέου Ψυχικού, που αφορά τροποποίηση 
της συστατικής πράξης του Ν.Π. με το όνομα «Α' Σχολική 
Επιτροπή 1°“ και 2 ου Λυκείου και 2™ Γ υμνασίου Δήμου Νέου 
Ψυχικού», αποφασίζουμε: 

Τροποποιούμε το άρθρο 1 της 28987/2.10.1991 απόφα¬ 
σης του Νομάρχη Ανατολικής Αττικής ως εξής: 

Συστήνουμε στο Δήμο Νέου Ψυχικού του Νομού Αττικής 
ίδιο Νομικό Πρόσωπο με το όνομα «Α' Σχολική Επιτροπή 1 ου 
και 2 ου Λυκείου Δήμου Νέου Ψυχικού». 

Κατά τα λοιπά ισχύει ως έχει η 28987/2.10.1991 απόφαση 
του Νομάρχη Ανατολικής Αττικής. 

- Κάλυψη δαπάνης 

1. Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Νέου Ψυχι¬ 
κού ύψους 3.000.000 δρχ. για το τρέχον οικονομικό έτος και 
3.000.000 δρχ. για καθένα από τα επόμενα οικονομικά έτη. 

2. Για το λόγο αυτό έχει εγγράφει πίστωση στον προϋπο¬ 
λογισμό του Δήμου Νέου Ψυχικού ύψους 3.000.000 δρχ. 
στον Κ.Α. 212.1° έτους 2000. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 8 Φεβρουάριου 2001 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

- ♦ - 

Αριθ. 07/ΔΤΑ/922 (3) 

Τροποποίηση συστατικής πράξης Νομικού Προσώπου με 
το όνομα «Αθλητικός Οργανισμός Δήμου Κορυδαλλού» 
ως προς το ύψος της τακτικής οικονομικής επιχορήγη¬ 
σης του Δήμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν. 2503/97. 

2. Τοάρθρο 16τουΝ. 2539/97 (ΦΕΚ 244/4.12.97) τεύχος Α'. 

3. Τις διατάξεις του άρθρ. 203 του ΔΚΚ (Π.Δ. 410/95). 

4. Την αρ. 2742/30.9.97 απόφαση του Γεν. Γραμ. Περ/ρει- 
ας περί μεταβίβασης αρμοδιοτήτων στον Δ/ντή Δ/νσης Τοπ. 
Αυτ/σης - Δ/σης Ν. Πειραιά να υπογράφει «Με εντολή Γεν. 
Γραμ. Περ/ρειας» την αποστολή στο Εθνικό Τυπογραφείο 
πράξεωντων οποίων απαιτείται δημοσίευση στην Εφημερί¬ 
δα της Κυβερνήσεως. 


5. Την 11856/25.6.87 απόφαση του Νομάρχη Δυτικής Ατ¬ 
τικής που δημοσιεύθηκε στο ΦΕΚ 414/10.8.87 τεύχ. Β' με 
την οποία συστήθηκε ίδιο Νομικό Πρόσωπο με το όνομα 
«Αθλητικός Οργανισμός Δήμου Κορυδαλλού». 

6. Την 627/6.11.2000 απόφαση του Δημοτικού Συμβουλί¬ 
ου Κορυδαλλού με την οποία τροποποιείται η συστατική 
πράξη του Νομικού αυτού προσώπου ως προς το ύψος της 
επιχορήγησης του από το Δήμο. 

7. Το αριθμ. 1296/18.1.2001 έγγραφο του Δ. Κορυδαλλού, 
αποφασίζουμε: 

Τροποποιούμε το στοιχείο (α) της παρ. 3 της αριθμ. 
11856/25.6.87 απόφασης του Νομάρχη Δυτικής Αττικής 
που δημοσιεύθηκε στο ΦΕΚ 414/10.8.87 τ.Β' περί συστάσε- 
ως Νομικού Προσώπου με το όνομα «Αθλητικός Οργανι¬ 
σμός Δήμου Κορυδαλλού» ως εξής: 

3. Πόροι του Νομικού Προσώπου είναι: 

α) Ετήσια επιχορήγηση του Δήμου δρχ. 150.000.000. 

Από τις διατάξεις της παρούσας προκαλείται δαπάνη εις 
βάρος του προϋπολογισμού του Δ. Κορυδαλλού ύψους 
150.000.000 δρχ. για το τρέχον έτος και για τα επόμενα έτη. 

Κατά τα λοιπά ισχύει όπως έχει η τροποποιούμενη από¬ 
φαση. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πειραιάς, 6 Φεβρουάριου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ.ΤΣΟΓΚΑ 

-♦- 

Αριθ. 8174 (4) 

Τροποποίηση της 28985/2.10.1991 απόφασης του Νομάρ¬ 
χη Ανατολικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 28985/2.10.1991 απόφαση του Νομάρχη 
Ανατολικής Αττικής που δημοσιεύτηκε στο Φ.Ε.Κ. 
875/29.10.1991 τ.Β' και αφορά τη σύσταση στο Δήμο Νέου 
Ψυχικού ιδίου Νομικού Προσώπου με το όνομα «Δ'Σχολική 
Επιτροπή 2 0ϋ και 5 ου Δημοτικού Σχολείου και 2“ Νηπιαγωγεί¬ 
ου Δήμου Νέου Ψυχικού». 

2. Την παράγραφο 8 του άρθρου 9του Ν. 2640/98 (Φ.Ε.Κ. 
206/98 τ.Α'). 

3. Την αριθμ. 160/2000 απόφαση του Δημοτικού Συμβου¬ 
λίου του Δήμου Νέου Ψυχικού, που αφορά τροποποίηση 
της συστατικής πράξης του Ν.Π. με το όνομα «Δ' Σχολική 
Επιτροπή 2 0ϋ και 5 ου Δημοτικού Σχολείου και 2“ Νηπιαγωγεί¬ 
ου Δήμου Νέου Ψυχικού», αποφασίζουμε: 

Τροποποιούμε το άρθρο 1 της 28985/2.10.1991 απόφα¬ 
σης του Νομάρχη Ανατολικής Αττικής ως εξής: 

Συστήνουμε στο Δήμο Νέου Ψυχικού του Νομού Αττικής 
ίδιο Νομικό Πρόσωπο με το όνομα «Δ' Σχολική Επιτροπή 2 ου 
Δημοτικού Σχολείου και 2 ου Νηπιαγωγείου Δήμου Νέου Ψυ¬ 
χικού». 

Κατά τα λοιπά ισχύει ως έχει η 28985/2.10.1991 απόφαση 
του Νομάρχη Ανατολικής Αττικής. 

- Κάλυψη δαπάνης 

1. Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Νέου Ψυ¬ 
χικού ύψους 3.000.000 δρχ. για το τρέχον οικονομικό έτος 
και 3.000.000 δρχ. για καθένα από τα επόμενα οικονομικά 
έτη. 

2. Για το λόγο αυτό έχει εγγράφει πίστωση στον προϋπο¬ 
λογισμό του Δήμου Νέου Ψυχικού ύψους 3.000.000 δρχ. 
στον Κ.Α. 212.1°έτους 2000. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 8 Φεβρουάριου 2001 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. 472 (5) 

Έγκριση της τροποποίησης της συστατικής πράξης της 
Αναπτυξιακής Δημοτικής Επιχείρησης Καρδαμύλων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 278 του Π.Δ. 410/95. 

2. Την αριθμ. 2410/15.6.2000 απόφαση Γ.Γ.Π. Βορ. Αιγαί¬ 
ου περί σύστασης Αναπτυξιακής Δημοτικής Επιχείρησης 
Καρδαμύλων. 

3. Την αριθμ. 11/2001 απόφαση του Δημοτικού Συμβουλί¬ 
ου Καρδαμύλων περί τροποποίησης συστατικής πράξης 
της Αναπτυξιακής Δημοτικής Επιχείρησης Καρδαμύλων. 

4. Την αριθμ. 1483/29.10.97 απόφαση Γ.Γ.Π. Βορ. Αιγαίου 
περί μεταβίβασης δικαιώματος υπογραφής, αποφασίζουμε: 

Εγκρίνουμε την αριθμ. 11/2001 απόφαση του Δημοτικού 
Συμβουλίου Καρδαμύλων με την οποία τροποποιείται η συ¬ 
στατική πράξη της Αναπτυξιακής Δημοτικής Επιχείρησης 
Καρδαμύλων, στο σημείο που αναφέρει: «Συγκεκριμένα 
στο Διοικητικό Συμβούλιο θα συμμετέχουν» ως εξής: 

Στο Διοικητικό Συμβούλιο θα συμμετέχουν 

α) Τρεις (3) αιρετοί, μέλη του Δημοτικού Συμβουλίου, εκ 
των οποίων ο ένας θα προέρχεται από την μειοψηφία, με 
τους αναπληρωτές τους. 

β) Ένας εκπρόσωπος του Φιλοπρόοδου Ομίλου Καρδα¬ 
μύλων, ή του Παγχιακού Συλλόγου Ατόμων με ειδικές ανά¬ 
γκες, με τον αναπληρωτή του. 

γ) Ένας Δημότης, ή κάτοικος του Δήμου Καρδαμύλων 
που θα έχει πείρα ή γνώσεις σχετικές με το αντικείμενο της 
Επιχείρησης, με τον αναπληρωτή του. 

Το Δημοτικό Συμβούλιο θα ορίζει από τα μέλη του Διοικη¬ 
τικού Συμβουλίου της Επιχείρησης, τον Πρόεδρο και τον 
Αντιπρόεδρο της Επιχείρησης. 

Η απόφαση αυτή δενπροκαλεί δαπάνη στον προϋπολογι¬ 
σμό του Δήμου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χίος, 6 Φεβρουάριου 2001 

Με εντολή Γ ενικής Γ ραμματέας Περιφέρειας 
Η Διευθύντρια 
Β. ΜΠΑΛΑΣΚΑ 

-♦- 

Αριθ. 19926 (6) 

Τροποποίηση σύστασης Νομικών Προσώπων με τις επωνυ¬ 
μίες «Ενιαίες Σχολικές Επιτροπές Δήμου Μεσσάτιδος, 
Νομού Αχαιός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 176 και 203. 

2. Τις όμοιες της παραγ. 8 του άρθρου 5 του Ν. 1894/1990 
(ΦΕΚ110/Α). 

3. Την υπ’ αριθμ. 2353/25.5.1999 απόφασή μας με την 
οποία συστήσαμε Νομικά Πρόσωπα με τις επωνυμίες Σχο¬ 
λικές Επιτροπές Σχολείων του Δήμου Μεσσάτιδος του Νο¬ 
μού μας (ΦΕΚ 1293/24.6.1999 τ.Β'). 


4. Τις υπ’ αριθμ. 183/2000 και 202/2000 αποφάσεις του 
Δημοτικού Συμβουλίου Μεσσάτιδος με τις οποίες αποφασί- 
ζεται η τροποποίηση 

α) της 1ης ενιαίας Σχολικής Επιτροπής του 1ου Δημοτι¬ 
κού Σχολείου και Γυμνασίου Δ.Δ. Οβρυάς, λόγω μεταφο¬ 
ράς του Γ υμνασίου σε νέο κτίριο και 

β) Καταργείται η 13η Σχολική Επιτροπή του Δημοτικού 
Σχολείου Δ.Δ. Θέας, λόγω κατάργησης του σχολείου (σχε¬ 
τική η αριθμ. 21 /1658/27.8.1999 απόφαση της Δ/νσης 
Α'/βάθμιας εκπαίδευσης του Νομού και 

γ) Συστήνεται στη θέση της η 13η Σχολική Επιτροπή του 
Γ υμνασίου, λόγω μεταφοράς του, αποφασίζουμε: 

Α. Τροποποιούμετην υπ’ αριθμ. 2353/25.5.1999 απόφασή 
μας περί σύστασης Ιδίων Νομικών Προσώπων με τις επω¬ 
νυμίες «Σχολικές Επιτροπές Σχολείων Δήμου Μεσσάτιδος 
του Νομού Αχαιός» που δημοσιεύθηκε στο ΦΕΚ 
1293/24.6.1999 τεύχος Β' όπως παρακάτω για όλους τους 
λόγους που αναφέρουμε αναλυτικά παραπάνω. 

Ως προς την παράγραφο 1, υποπαράγραφο 1 η οποία δια¬ 
μορφώνεται 1 

1.1) 1η ενιαία Σχολική Επιτροπή 1 ου Δημοτικού Σχολείου 
Δ.Δ. Οβρυάς. 

Β. Ως προς την παράγραφο 1, υποπαράγραφο 13 η οποία 
διαμορφώνεται 

1.13) 13η Σχολική Επιτροπή Γ υμνασίου Δ.Δ. Οβρυάς. 

Κατά τα λοιπά ισχύει η αριθμ. 2353/25.5.1999 τροποιού- 
μενη με την παρούσα απόφασή μας. 

Από τη δημοσίευση της παρούσας δεν προκαλείται δα¬ 
πάνη σε βάρος του Κρατικού Προϋπολογισμού αλλά ούτε 
σε βάρος του προϋπολογισμού του Δήμου Μεσσάτιδος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πάτρα, 25 Ιανουάριου 2001 

Με εντολή Γενικού Γ ραμματέα Περιφέρειας 
Ο Γενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 1760 (7) 

Σύσταση Δημοτικής Επιχείρησης Ανάπτυξης και Κατα¬ 
σκευών (Δ.Ε.Α.Κ.) Δήμου Μεγάλων Καλυβιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την Το¬ 
πική Αυτ/ση και άλλες διατάξεις (ΦΕΚ107/97 τ.Α'). 

2. Τις διατάξεις του Ν. 2539/97 «Συγκρότηση της Πρωτο¬ 
βάθμιας Τοπικής Αυτ/σης (ΦΕΚ244/97τ.Α'). 

3. Τις διατάξεις του άρθρου 277 του Δ.Κ.Κ. (Π.Δ. 410/95) 
όπως συμπληρώθηκαν με τις διατάξειςτου άρθρου 11 παρ. 
22του Ν. 2503/97». 

4. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας Θεσσαλίας «περί μεταβίβασης αρμο¬ 
διοτήτων στο Δ/ντή Τοπ. Αυτ/σης και Δ/σης». 

5. Τις αριθμ. 32/2000 και 83/2000 αποφάσεις του Δημοτι¬ 
κού Συμβουλίου Μεγάλων Καλυβιών για τη σύσταση Δημο¬ 
τικής Επιχείρησης Ανάπτυξης και Κατασκευών (Δ.Ε.Α.Κ.). 

6. Τηνπλήρη οικονομοτεχνική μελέτη που συντάχθηκε για 
τη σύσταση της επιχείρησης καθώς και την από 23.1.2001 
έκθεση αξιολόγησης αυτής από την αρμόδια επιτροπή, που 
συγκροτήθηκε με το αριθμ. 11944/20.9.2000 έγγραφο της 
Δ/νσης Τοπ. Αυτ/σης και Δ/σης Νομού Τρικάλων. 

7. Την αριθμ. 25027/9.4.84 απόφαση του Υπουργού Εσω¬ 
τερικών (ΦΕΚ 244 Β'/19.4.84). 

8. Τις διατάξεις του άρθρου 29 Α' Ν. 1558/85 το οποίο συ¬ 
μπληρώθηκε με το άρθρο 27 Ν. 2081/92 και την αριθμ. 




4538 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


550/1/7.10.92 εγκύκλιο της Γραμματείας του Υπουργικού 
Συμβουλίου. 

9. Την αριθμ. 38118/30.11.99 απόφαση του ΥΠΕΣΔΔΑ «Δι¬ 
οίκηση αμιγούς δημοτικής και κοινοτικής επιχείρησης», 
αποφασίζουμε: 

1. Συστήνεται στο Δήμο Μεγάλων Καλυβιών του Νομού 
Τρικάλων Επιχείρηση με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΑΝΑΠΤΥΞΗΣ ΚΑΙ ΚΑΤΑΣΚΕΥΩΝ» (Δ.Ε.Α.Κ.) ως 
ίδιο Νομικό Πρόσωπο Ιδιωτικού Δικαίου, το οποίο θα διέπε- 
ται από τις διατάξεις των άρθρων 277, 278, 279 και 280 του 
Π.Δ. 410/95 Δ.Κ.Κ. όπως συμπληρώθηκαν και τροποποιή¬ 
θηκαν με τις διατάξεις του Ν. 2503/97. 

2. Σκοποί της επιχείρησης είναι: 

Α. Ενεργή συμμετοχή στον προγραμματισμό ανάπτυξης 
της περιοχής. 

- Διερεύνηση δυνατοτήτων αξιοποίησης των πόρων της 
περιοχής. 

- Ορθολογικός σχεδιασμός τοπικών και περιφερειακών 
αναπτυξιακών προγραμμάτων. 

- Πληροφόρηση φορέων για κάθε νέο πρόγραμμα ή ανα¬ 
πτυξιακή πρωτοβουλία. 

- Διερεύνηση δυνατοτήτων χρηματοδότησης και υπο¬ 
στήριξης αναπτυξιακών σχεδίων. 

Β. Βελτίωση - Επέκταση τεχνικής, κοινωνικής και πολιτι¬ 
στικής υποδομής της περιοχής. 

- Ιεράρχηση αναγκών για τον προγραμματισμό έργων 
βελτίωσης - Επέκτασης της τεχνικής υποδομής της περιο¬ 
χής- 

- Οργάνωση των φορέων εκτέλεσης έργων βελτίωσης - 
επέκτασης της τεχνικής, κοινωνικής και πολιτιστικής υπο¬ 
δομής της περιοχής. 

Γ. Ενημέρωση πολιτών και τοπικών φορέων και δημιουρ¬ 
γία προϋποθέσεων για την ενδογενή ανάπτυξη της περιο¬ 
χής- 

- Πληροφόρηση - Ενημέρωση φορέων και πολιτών για το 
τοπικό περιβάλλον και τις δυνατότητες ανάληψης παραγω¬ 
γικών πρωτοβουλιών. 

- Βελτίωση του γενικότερου πολιτιστικού επιπέδου στην 
περιοχή. 

- Ανάπτυξη - προσέλκυση και επιμόρφωση του ανθρώπι¬ 
νου δυναμικού της περιοχής. 

Δ. Ανάληψη και υλοποίηση νέων παραγωγικών πρωτο¬ 
βουλιών στην περιοχή. 

- Ανάληψη επιχειρηματικών πρωτοβουλιών και δραστη¬ 
ριοτήτων της εταιρείας με σκοπό την εκτέλεση έργων ή πα¬ 
ροχή εξειδικευμένων υπηρεσιών. 

- Συμμετοχή σε άλλες επιχειρήσεις ή κοινοπραξίες για 
τον παραπάνω σκοπό. 

- Επιλογή, τεχνικός σχεδιασμός και υλοποίηση νέων 
επενδύσεων. 

- Οργάνωση επιχειρηματικών μονάδων και προγραμματι¬ 
σμός. 

- Παροχή τεχνικής βοήθειας στη στελέχωση επιχειρήσε¬ 
ων. 

Ε. Υποστήριξη των επιχειρήσεων της περιοχής για τη βελ¬ 
τίωση των παραγωγικών δυνατοτήτων τους και της αποτε- 
λεσματικότητάς του. 

-Της εσωτερικής οργάνωσης. 

-Των μεθόδων επιχειρηματικής δράσης. 

-Του ανθρώπινου δυναμικού. 

- Της χρηματοδότησης. 

-Της πληροφόρησης - ενημέρωσης. 

ΣΤ. Προστασία του περιβάλλοντος και του φυσικού πλού¬ 
του της περιοχής. 

- Προγραμματισμός και λήψη μέτρων για την περιβαλλο¬ 
ντική προστασία περιοχής. 

- Εκπόνηση μελετών περιβαλλοντικών επιπτώσεων. 

- Τήρηση των προδιαγραφών προστασίας του περιβάλ¬ 


λοντος κατά την υλοποίηση κάθε νέας παραγωγικής διαδι¬ 
κασίας στην περιοχή. 

Ζ. Βελτίωση του κοινωνικού τομέα και αναβάθμιση του αν¬ 
θρώπινου δυναμικού. 

- Ανάληψη πρωτοβουλιών για την αξιοποίηση όλων των 
προγραμμάτων κοινωνικής μέριμνας. 

- Δημιουργία και βελτίωση της κτιριακής υποδομής στον 
τομέα των παρεχόμενων υπηρεσιών υγείας, κοινωνικής 
φροντίδας και ψυχαγωγίας. 

- Ίδρυση γραφείου τελετών και παροχή αντίστοιχων υπη¬ 
ρεσιών. 

- Έρευνα αναγκών στην τοπική αγορά και αξιοποίηση 
όλων των μέσων και πόρων για την αύξηση της απασχόλη¬ 
σης και την ποιοτική βελτίωση της εργασίας. 

Η. Μελέτες - παροχή υπηρεσιών. 

- Εκπόνηση τοπικών αναπτυξιακών προγραμμάτων 

- Συμμετοχή και προώθηση τοπικών αναπτυξιακών πρω¬ 
τοβουλιών. 

- Παροχή συμβουλών, πληροφόρησης για αναπτυξιακά 
θέματα. 

- Εκπόνηση μελετών περιβαλλοντικών επιπτώσεων για 
Δημόσια και Ιδιωτικά έργα στην περιοχή. 

- Διοργάνωση ενημερωτικών ημερίδων, συνεδρίων και 
επιμόρφωσης για θέματα ανάπτυξης και οργάνωσης μικρο- 
μεσαίων επιχειρήσεων. 

Θ. Συμμετοχή σε προγραμματικές συμβάσεις. 

- Για προγράμματα, έργα ή μελέτες που αφορούν την πε¬ 
ριοχή του Δήμου Μεγάλων Καλυβιών. 

I. Εκτέλεση έργων. 

- Ο.Τ.Α. 

- Ιδιωτών 

- Συλλογικών Φορέων. 

3. Διοίκηση. 

Η επιχείρηση διοικείται από Διοικητικό Συμβούλιο που 
αποτελείται από επτά (7) μέλη, τα οποία ορίζονται μαζί με 
τους αναπληρωτές του απότο Δημοτικό Συμβούλιο. Από τα 
μέλη αυτά τέσσερις (4) θα είναι αιρετοί εκπρόσωποιτου Δή¬ 
μου εκ των οποίων οι δύο (2) θα ανήκουν στη μειοψηφία, 
ένας (1) εκπρόσωπος του πρώην Ε.Β.Ε.Ε. Τρικάλων και νυν 
Επιμελητηρίου Τρικάλων ένας (1) δημότης του Δήμου Με¬ 
γάλων Καλυβιών και ένας (1) εκπρόσωπος των εργαζομέ¬ 
νων της Δημοτικής Επιχείρησης εφόσον αυτή απασχολεί 
περισσότερα από 20 άτομα. Σε διαφορετική περίπτωση θα 
αντικαθίσταται από αιρετό εκπρόσωπο του Δήμου. 

Το Δημοτικό Συμβούλιο ορίζει από τα μέλη του Δ.Σ. της 
Δ.Ε.Α.Κ. τον Πρόεδρο και τον Αντιπρόεδρό της. 

Η θητεία του Δ.Σ. της Δ.Ε.Α.Κ. ακολουθεί τη θητεία του 
Δημοτικού Συμβουλίου και λήγει μόλις εγκατασταθούν τα 
νέα μέλη (άρθ. 2 της 25027/84 απόφασης του Υπ. Εσωτερι¬ 
κών ΦΕΚ244/Β'). 

4. Πόροι της Επιχείρησης είναι: 

- Έσοδα από την άσκηση των δραστηριοτήτων της. 

- Πρόσοδοι από την περιουσία της. 

- Οι Εθνικές ή κοινοτικές επιχορηγήσεις ή επιδοτήσεις. 

- Οι δωρεές ή τα κληροδοτήματα. 

- Τα κέρδη από τη συμμετοχή της σε άλλους φορείς. 

- Κάθε άλλη νόμιμη πρόσοδος. 

5. ΔΙΑΡΚΕΙΑ. 

Η διάρκεια της επιχείρησης θα είναι 25 χρόνια από τη δη¬ 
μοσίευσή της κατά νόμο απόφασης στην Εφημερίδα της 
Κυβερνήσεως. 

6. ΕΔΡΑ 

Έδρα της επιχείρησης είναι η έδρα του Δήμου Μεγάλων 
Καλυβίωντου Νομού Τρικάλων. 

7. ΠΕΡΙΟΥΣΙΑΚΑ ΣΤΟΙΧΕΙΑ 

Τα περιουσιακά στοιχεία που διαθέτει ο Δήμος Μεγάλων 
Καλυβιών στην επιχείρηση (Δ.Ε.Α.Κ.) είναι: παραχωρεί τη 
χρήση ειδικά διαμορφωμένου χώρου στο Δημοτικό Κατά- 

στημα για τη στέγαση των κεντρικών γραφείων της. Επίσης 
ο Δήμος θα παραχωρήσει όλο τον απαιτούμενο εξοπλισμό 
προκειμένου να λειτουργήσει σωστά η επιχείρηση. 

8. ΔΑΠΑΝΗ 

Ο Δήμος Μεγάλων Καλυβιών διαθέτει στη Δ.Ε.Α.Κ. χρη¬ 
ματικό ποσό ύψους 10.000.000 δρχ. για την περίοδο 2000- 
2004, η οποία κατανέμεται ως εξής: 

Για το έτος 2000 ποσό 4.000.000 δρχ. 

Για το έτος 2001 ποσό 1.500.000 δρχ. 

Για το έτος 2002 ποσό 1.500.000 δρχ. 

Για το έτος 2003 ποσό 1.500.000 δρχ. 

Για το έτος 2004 ποσό 1.500.000 δρχ. 

9. ΔΙΑΛΥΣΗ ΤΗΣ ΕΠΙΧΕΙΡΗΣΗΣ 

Η επιχείρηση διαλύεται: 

α) Με απόφαση του Δημοτικού Συμβουλίου που λαμβάνε- 
ται με απόλυτη πλειοψηφίατων μελώντου και απόφαση του 
Δ/ντη Τοπ. Αυτ/σης καιΔ/σης. 

β) Όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση, 
εκτός από την περίπτωση της πτώχευσης, η εκκαθάριση γί¬ 
νεται από τριμελή επιτροπή, η οποία συγκροτείται με από¬ 
φαση του Δημοτικού Συμβουλίου και αποτελείται από έναν 
υπάλληλο της Δ/νσης Τοπ. Αυτ/σης και Δ/σης, που ορίζεται 
απ’ τον Δ/ντη Τοπ. Αυτ/σης και Δ/σης και δύο Δημοτικούς 
Συμβούλους που ορίζονται με απόφαση του Δημοτικού 
Συμβουλίου. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο Μεγάλων Καλυβιών. 

10. Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, η διαχείρη- 
ση και η εποπτεία της επιχείρησης διέπονται από τις σχετι¬ 
κές με τις δημοτικές και κοινοτικές επιχειρήσεις διατάξεις 
του Π.Δ. 410/95 και την αριθμ. 25027/9.4.84 απόφαση του 
Υπουργού Εσωτερικών που δημοσιεύτηκε στο ΦΕΚ 
244/19.4.84 τ.Β'. 

11. Σε βάρος του προϋπολογισμού του Δήμου προκαλεί- 
ται δαπάνη ύψους 4.000.000 δρχ. 

12. Η παρούσα απόφαση να δημοσιευθεί στην Εφημερίδα 
της Κυβέρνησης. 

Τρίκαλα, 8 Φεβρουάριου 2001 

Με εντολή Γ ενικού Γ ραμματέα Περιφέρειας 
Ο Διευθυντής Τοπικής Αυτ/σης και Δ/σης 
ΒΑΣ. ΤΣΑΤΣΑΓΙΑΣ 

-♦- 

Αριθ.6316 (8) 

Σύσταση στο Δήμο Φραγκίστας Ν. Ευρυτανίας Νομικού 
Προσώπου ιδιωτικού δικαίου με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΔΗΜΟΥ ΦΡΑΓΚΙΣΤΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων από 277 έως 284 του Π.Δ. 
410/95. 

2. Τις διατάξεις του Ν. 2503/97 (ΦΕΚ 107/30.5.1997 τ.Α') 
«Διοίκηση Οργάνωση Στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες διατά¬ 
ξεις». 

3. Την αριθ. 11-159/2000 απόφαση του Δημοτικού Συμ¬ 
βουλίου του Δήμου Φραγκίστας Ευρυτανίας, αποφασίζου¬ 
με: 


Άρθρο Ιο 
Ίδρυση 

Συστήνουμε στο Δήμο Φραγκίστας Ν. Ευρυτανίας νομικό 
πρόσωπο ιδιωτικού δικαίου με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΑΝΑΠΤΥΞΗΣ ΔΗΜΟΥ ΦΡΑΓΚΙΣΤΑΣ», με έδρα 
το Δημοτικό Διαμέρισμα Δυτικής Φραγκίστας του Δήμου 
Φραγκίστας νομού Ευρυτανίας, σύμφωνα με τις διατάξεις 
του άρθρου 277τουΔ.Κ.Κ. (Π.Δ. 410/1995). Το νομικό πρό¬ 
σωπο θα διέπεται από τις σχετικές διατάξεις του Δημοτικού 
και Κοινοτικού Κώδικα όπως αυτές θα ισχύουν κάθε φορά 
και θα υπάγεται στην εποπτεία του Δήμου και της Περιφέ¬ 
ρειας Στερεάς Ελλάδας. 

Άρθρο 2ο 
Σκοπός 

Α) Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

1. Η ουσιαστική και ολοκληρωμένη πολιτιστική ανάπτυξη 
του Δήμου καιτης ευρύτερης περιοχής και η καλλιέργεια σε 
βάθος της καλλιτεχνικής ευαισθησίας και της αγάπης για 
τις τέχνες, η προστασία της εθνικής πολιτιστικής ταυτότη¬ 
τας, η αναγωγή των πολιτιστικών πνευματικών και καλλιτε¬ 
χνικών αγαθών σε οργανικά στοιχεία της καθημερινής ζωής 
και η ενεργητική και συνειδητή συμμετοχή των πολιτών 
στην πολιτιστική ζωή του Δήμου. 

2. Η δημιουργία της απαραίτητης πολιτιστικής υποδομής. 

3. Η διάδοση και η ανάπτυξη της καλλιτεχνικής παιδείας 
στους τομείς της μουσικής, του χορού, του κινηματογρά¬ 
φου, του θεάτρου και των άλλων οπτικοακουστικών μέσων, 
καθώς και των εικαστικών τεχνών. 

4. Η στήριξη, η διάδοση και η ανάπτυξη της καλλιτεχνικής 
παιδείας, η στήριξη και διάδοση της σύγχρονης καλλιτεχνι¬ 
κής και πνευματικής δημιουργίας και η εξασφάλιση των 
συνθηκώνπου θα επιτρέψουν την άσκηση και ανάπτυξη των 
ατομικών δημιουργικών ικανοτήτων στους αντίστοιχους το¬ 
μείς. 

5. Η προβολή, ανάπτυξη και η διάδοση αυτών των τεχνών 
με τη διοργάνωση, παραγωγή και παρουσίαση πολιτιστικών 
εκδηλώσεων, καθώς και άλλων επιμορφωτικών και ψυχα¬ 
γωγικών δραστηριοτήτων. 

6. Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και την δημιουργι¬ 
κή αξιοποίηση του ελεύθερου χρόνου των κατοίκωντου Δή¬ 
μου και ιδιαίτερα των νέων. 

7. Η ανάπτυξη της συνεργασίας με τους μαζικούς πολιτι¬ 
στικούς φορείς και τα ερασιτεχνικά συγκροτήματα του Δή¬ 
μου και η παροχή με κάθε δυνατό τρόπο ηθικής και υλικής 
βοήθειας και τεχνικής υποστήριξης, με στόχο την ενίσχυση 
της ερασιτεχνικής δημιουργίας και την διεύρυνση του πεδί¬ 
ου των πρωτοβουλιών και των παρεμβάσεών τους. 

8. Η συγκέντρωση και καταγραφή των παραδοσιακών 
πληροφοριών και η οργάνωση και λειτουργία Λαογραφικού 
Μουσείου. 

9. Η συνεργασία με την εκπαιδευτική κοινότητα του Δή¬ 
μου και της ευρύτερης περιοχής για την από κοινού προώ¬ 
θηση και υλοποίηση, πολιτιστικών, πνευματικών, παιδαγω¬ 
γικών, εκπαιδευτικών και επιμορφωτικών δραστηριοτήτων 
μέσα και έξω από τα σχολεία και η εξασφάλιση της ουσια¬ 
στικής συμμετοχής των μαθητικών κοινοτήτων και της νεο¬ 
λαίας γενικότερα στις δραστηριότητες της Επιχείρησης. 

10. Η ανάληψη και υλοποίηση Κοινοτικών (ΕΕ) και Εθνικών 
Προγραμμάτων εκπαιδευτικού, επιμορφωτικού, πολιτιστι¬ 
κού αναπτυξιακού και ερευνητικού χαρακτήρα. 

Γιατην υλοποίηση των πιο πάνω στόχων η Επιχείρηση θα 
αναπτύξει την δραστηριότητά της σε τρεις αλληλένδετους 
στόχους, τον εκπαιδευτικό, τον επιμορφωτικό, και τον ψυ¬ 
χαγωγικό. 

Οι εκπαιδευτικές δραστηριότητες (επαγγελματικά και ελεύ- 

θερα τμήματα σχολών) θα συνδυαστούν με ένα σύνολο επι¬ 
μορφωτικών πρωτοβουλιών(όπως σχολές γονέων, σεμινάρια 
επαγγελματικού προσανατολισμού, σεμινάρια παιδαγωγικού 
περιεχομένου, σχολές αναλφάβητων, εργαστήρια, διαλέξεις, 
ημερίδες, συνέδρια κλπ) με πολιτιστικές και ψυχαγωγικές εκ¬ 
δηλώσεις (όπως θεατρικές και κινηματογραφικές παραστά¬ 
σεις, προβολές, εκθέσεις, συναυλίες, φεστιβάλ κλπ) 

Β) Η οργάνωση και διεξαγωγή πολιτιστικών και ψυχαγω¬ 
γικών εκδηλώσεων 

Η διοργάνωση ψυχαγωγικών και λοιπών εκδηλώσεων για 
την εξασφάλιση της αποτελεσματικότερης διεξαγωγής των 
σημαντικών αυτών γεγονότων για το Δήμο, της ευελιξίας 
και της συμμετοχής της Τοπικής Αυτοδιοίκησης. 

Γ) Η υλοποίηση εκπαιδευτικών και επιμορφωτικών προ¬ 
γραμμάτων: 

1. Η υλοποίηση ερευνητικών, αναπτυξιακών, εκπαιδευτι¬ 
κών και λοιπών προγραμμάτων Εθνικών και Κοινοτικών προ¬ 
γραμμάτων. Η συμμετοχή και διαχείριση αναπτυξιακών 
προγραμμάτων. 

2. Η συνδιοργάνωση και λειτουργία με άλλους φορείς ή 
ιδιώτες προγραμμάτων κατάρτισης. 

3. Η ανάληψη, υλοποίηση και εκτέλεση επιμορφωτικών 
προγραμμάτων κοινοτικών ή εθνικών (π.χ. ΕΚΤ, ΝΟ\/ν, 
ΟΒΙΖΟΝ, ΟΑΕΔ κ.λ.π.) για την επιμόρφωση και κατάρτιση 
των νέων, τη συμμετοχή σε δίκτυο ελληνικών πόλεων για τη 
στρατηγική της ανάπτυξης στα πλαίσια της Ευρωπαϊκής 
ολοκλήρωσης. 

4. Η υλοποίηση προγραμμάτων απασχόλησης για την 
απόκτηση επαγγελματικής εμπειρίας και απασχόλησης, 
που εφαρμόζει ο ΟΑΕΔ (πχ πρόγραμμα βοήθεια στο σπίτι, 
φύλακες-επιστάτες σχολείων, εφαρμογή προγράμματος 
μαζικού αθλητισμού, για τη φύλαξη παιδιών κ.λπ.) 

Δ) Η ολοκληρωμένη ανάπτυξη της περιοχής: 

1. Η εκπόνηση μελετών και η δημιουργία προϋποθέσεων 
για την ολοκλήρωση τοπικής ανάπτυξης και ιδιαίτερα την 
αγροτική ανάπτυξη της περιοχής. 

2. Η συμμετοχή και η διαχείριση αναπτυξιακών προγραμ¬ 
μάτων και πρωτοβουλιών που εκπορεύονται να συγχρημα- 
τοδοτούνται από την Ευρωπαϊκή Ένωση και άλλους εθνι¬ 
κούς ή διεθνείς οργανισμούς. 

3. Η ανάπτυξη της απαραίτητης υποδομής για γρήγορη 
πρόσβαση στις πληροφορίες που διαθέτουν περιφερεια¬ 
κοί, εθνικοί ή διεθνείς οργανισμοί, η διαχείριση και διάχυσή 
τους προς όλα τα ενδιαφερόμενο σε τοπικό επίπεδο μέρη 
(κατοίκους, εταιρείες, συλλόγους κλπ) 

4. Η δημιουργία της απαραίτητης τεχνικής, τεχνολογικής 
ή άλλου είδους υποδομής για τη στήριξη και ανάπτυξη των 
δραστηριοτήτων τόσο του Δήμου όσο και των αγροτών και 
των επαγγελματιών της περιοχής και η συνεργασία με τον 
ιδιωτικό τομέα για κοινή συμμετοχή σε προγράμματα και 
πρωτοβουλίες της Ε.Ε. 

Ε) Η περιβαλλοντική ευαισθητοποίηση και η Διαχείριση 
του Περιβάλλοντος: 

1. Η προστασία και ορθολογική διαχείριση του περιβάλ¬ 
λοντος των φυσικών πόρων. 

2. Η εκπόνηση μελετών που έχουν σχέση με τον εμπλου¬ 
τισμό και αξιοποίηση του πρασίνου, την διαχείριση του φυ¬ 
σικού και αστικού περιβάλλοντος, η ευαισθητοποίηση των 
δημοτών σε αντίστοιχα θέματα, η προώθηση περιβαλλοντι¬ 
κής επιμόρφωσης, η ενεργός συμμετοχή σε σχετικά προ¬ 
γράμματα της Ε.Ε., η παροχή υπηρεσιών συμβούλου σε θέ¬ 
ματα ρύπανσης, κυκλοφορίας και πρασίνου του Δήμου, η 
ανάπτυξη και προώθηση συνεργασιών με Πανεπιστημια¬ 
κούς και Δημοσίους γενικά Οργανισμούς και Επιχειρήσεις 
Κοινής Ωφέλειας. 

3. Η αξιοποίηση και διαχείριση του πρασίνου του Δήμου 
με τη δημιουργία αθλητικών χώρων, χώρων ψυχαγωγίας και 
πολιτιστικών εκδηλώσεων, εμπλουτισμού του πρασίνου και 


δημιουργίας της ευαίσθητης υποδομής για την περιβαλλο¬ 
ντική ευαισθητοποίηση των κατοίκωντου Δήμου. 

4. Η εφαρμογή προγράμματος ανακύκλωσης με διαλογή 
στην πηγή. 

5. Η συλλογή και γενικά διαχείριση των απορριμμάτων. 

6. Η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική του Δή¬ 
μου και των περιοχών του, την συντήρηση του πρασίνου και 
την επέκτασή του. 

7. Η λειτουργία τμήματος Κυκλοφοριακής Αγωγής και Πε¬ 
ριβαλλοντικής Εκπαίδευσης παιδιών ηλικίας μέχρι 12 ετών. 

8. Η εκπόνηση και εφαρμογή μελετών και προγραμμάτων 
που προωθούν την αειφόρο και ισόρροπη ανάπτυξη που 
εξασφαλίζουν την παραγωγική και κοινωνική συνοχή και δια¬ 
σφαλίζουν την προστασία του περιβάλλοντος στο σύνολο 
της περιοχής του Δήμου και στις επιμέρους περιοχές του. 

ΣΤ) Ανάπτυξη του Αθλητισμού 

Η εξασφάλιση της αναγκαίας υποδομής σε χώρους εγκα¬ 
ταστάσεις και εξοπλισμό, η διοίκηση διαχείριση και εκμε¬ 
τάλλευσή τους, σε συνεργασία μετά αθλητικά σωματεία και 
τους λοιπούς φορείς του Αθλητισμού του Δήμου, η στήριξη 
τωνδραστηριοτήτωντους, η οργάνωση και λειτουργία ερα¬ 
σιτεχνικών αθλητικών τμημάτων, η δημιουργία τμημάτων, 
Ράφριγκ, Καγιάκ, Κανό, Ιστιοπλοΐας, Κωπηλασίας, Ιστιοσα¬ 
νίδας, η διοργάνωση περιοδικών και ετήσιων ομαδικών ή 
ατομικών αθλημάτων και αγώνων μαζικών αθλημάτων για 
τη συμμετοχή των νέων καιγενικότερατων κατοίκωντης πε¬ 
ριοχής σε αθλητικές δραστηριότητες και εκδηλώσεις και 
μέσω αυτών η σημαντική, πολιτιστική, πνευματική, και κοι¬ 
νοτική ανάπτυξη των κατοίκων της περιοχής του Δήμου. 

Ζ) Η οργάνωση των Υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών υγείας και κοινωνικής πρό¬ 
νοιας, η δημιουργία και λειτουργία τμημάτων προληπτικής 
υγιεινής και παροχής υπηρεσιών πρωτοβάθμιας και δευτε¬ 
ροβάθμιας ιατρικής περίθαλψης, η υλοποίηση προγραμμά¬ 
των «Βοήθεια στο σπίτι» και η κατ’ οίκον παροχή υπηρεσιών, 
η λειτουργία παιδικών και βρεφονηπιακών σταθμών, Κέ¬ 
ντρων δημιουργικής απασχόλησης παιδιών για την εξυπη¬ 
ρέτηση των εργαζομένων και μη μητέρων, η φροντίδα, προ- 
σχολική αγωγή, διαπαιδαγώγηση, ψυχαγωγία και απασχό¬ 
ληση βρεφών και νηπίων και παιδιών γενικά προσχολικής 
ηλικίας, η υλοποίηση προγραμμάτων στήριξης και παροχής 
υπηρεσιών σε άτομα τρίτης ηλικίας και με ειδικές ανάγκες. 

Η) Εκδόσεις-Εκτυπώσεις 

Η έκδοση ενημερωτικών φυλλαδίωνπεριοδικώντουριοτι- 
κής ανάπτυξης πολιτιστικού και κοινωνικού περιεχομένου 
για την προβολή των τοπικών τουριστικών πόρων, πολιτι¬ 
στικών δραστηριοτήτων, περιοδικών για τη συνεχή επικοι¬ 
νωνία με τους κατοίκους του Δήμου μέσα από ένα «φιλικό» 
έντυπο και τη δημιουργία βήματος για την αμφίδρομη ανά¬ 
πτυξη των ιδεών του δήμου, των δημοτών, των κατοίκων και 
των εργαζομένων στο δήμο. 

Θ) Τεχνικός - Κατασκευαστικός τομέας 

Η εκπόνηση μελετών, η κατασκευή συντήρηση και επί¬ 
βλεψη έργων, οι οικιστικές αναπλάσεις, η διαμόρφωση κοι¬ 
νοχρήστων χώρων, η κατασκευή και συντήρηση έργων υπο¬ 
δομής ή συντήρηση των Σχολικών κτιρίων και γενικά των 
εγκαταστάσεων του Δήμου. 

I) Εκμετάλλευση των φυσικών πόρων της περιοχής 

Η ίδρυση, οργάνωση, λειτουργία και εκμετάλλευση μονά¬ 
δων για την αξιοποίηση των φυσικών πόρων της περιοχής, 
αυτόνομα ή και σε συνεργασία με άλλους ΟΤΑ ιδιωτικούς ή 
δημόσιους φορείς. 

Κ) Αξιοποίηση ήπιων μορφών ενέργειας, υδροηλεκτρικών 
και λοιπών έργων: 

Διαφημίσεις 

Η εκμετάλλευση των κοινοχρήστων χώρων για μισθώσεις 

σε διαφημιστικές εταιρείες και η προβολή των διαφημιστι¬ 
κών στοιχείων, ιδεών και μηνυμάτων του Δήμου και της Δη¬ 
μοτικής Επιχείρησης που έχουν σχέση με την Κοινωνική και 
Πολιτιστική ανάπτυξη, τον Αθλητισμό, το Περιβάλλον, την 
Επιμόρφωση και την Ψυχαγωγία των κατοίκων της περιφέ¬ 
ρειας του Δήμου. 

Δημοτική Συγκοινωνία 

Η δρομολόγηση λεωφορείων εντός της περιοχής του Δή¬ 
μου για την δωρεάν εξυπηρέτηση ατόμων με ειδικές ανά¬ 
γκες, τρίτης ηλικίας, μαθητών και γενικά κατοίκων που δεν 
εξυπηρετούνται από τις γραμμές των αστικών λεωφορείων 
καθώς και τη μεταφορά των μαθητών προς και από τα τμή¬ 
ματα Καλλιτεχνικής Παιδείας και Επιμόρφωσης, στους χώ¬ 
ρους διαμονής τους. 

Ανάπτυξη πρωτογενούς Παραγωγής 

Η δημιουργία και εκμετάλλευση μονάδων παραγωγής και 
αξιοποίησης πρωτογενούς παραγωγής (ιχθυοκαλλιέργειες 
Πέστροφας, Κυπρίνου, Βιολογικές Καλλιέργειες κ.λπ.) 

Τουριστική Ανάπτυξη 

1. Η προβολή τουριστικών πόρων και η συμμετοχή σε σχε¬ 
τικές εκθέσεις 

2. Η λειτουργία εκμετάλλευσης Ξενώνων - Εστιατορίων - 
Αναψυκτηρίων -Κυλικείων - Τουριστικών Περιπτέρων 

3. Η διοργάνωση εκδρομών 

4. Η δρομολόγηση σκαφών για περιπάτους στην περιοχή 
της λίμνης και επισκέψεις σε αξιοθέατα της περιοχής 

5. Η εκμετάλλευση τουριστικών μονάδων ορεινών περιοχών 

6. Η οριοθέτηση δασικών μονοπατιών περιπάτου, η συ¬ 
ντήρηση, προβολή και αξιοποίησή τους 

7. Η κατασκευή-εκμετάλλευση κατασκηνώσεων 

8. Η κατασκευή-εκμετάλλευση μονάδων αγροτοτουρισμού 

9. Η συνεργασία με Ορειβατικούς, Φυσιολατρικούς και 
λοιπούς Συλλόγους για τη δημιουργία των υποδομών και 
των προϋποθέσεων για την τουριστική ανάπτυξη. 

10. Ο καθαρισμός και έλεγχος των λιμνών και παραλί¬ 
μνιων περιοχών και η αξιοποίησή τους. 

Αξιοποίηση τοπικών παραδοσιακών προϊόντων 

Η οργάνωση εργαστηρίωνγιατηνπαραγωγή παραδοσια- 
κώντοπικών προϊόντων με τη συνεργασία των κατοίκωντου 
Δήμου και η οργάνωση της εμπορίας και προώθησή τους. 

Λοιπές Επιχειρηματικές Δραστηριότητες 

1. Η κατασκευή και εκμετάλλευση σε συνεργασία με τους 
κατοίκους του Δήμου μονάδων για την ανάπτυξη του Πρω¬ 
τογενή, Δευτερογενή, καιΤριτογενή τομέα. 

2. Η αξιοποίηση - εκμετάλλευση ακίνητων και χώρων ιδιο¬ 
κτησίας Δήμου που θα παραχωρηθούν στην Δημοτική Επι¬ 
χείρηση, η συνεργασία με ιδιωτικούς φορείς, η ανάληψη 
βιώσιμων λοιπών επιχειρηματικών δραστηριοτήτων και η 
συμμετοχή σε άλλες επιχειρήσεις και εταιρείες με σκοπό 
την εξυπηρέτηση των κατοίκων της περιοχής του Δήμου. 

Άρθρο 3ο 

Διάρκεια 

Η διάρκεια της επιχείρησης είναι πενήντα (50) χρόνια, 
από τη δημοσίευση της απόφασης αυτής, στην Εφημερίδα 
της Κυβερνήσεως. 

Άρθρο 4ο 

Διοίκηση (άρθρο 278του Π.Δ. 410/95) 

Η Δημοτική Επιχείρηση Ανάπτυξης Δήμου Φραγκίστας θα 
διοικείται από πενταμελές (5 μέλη) Διοικητικό Συμβούλιο 
που θα που θα οριστεί από το Δημοτικό Συμβούλιο (άρθρο 
278 παρ. 1 του ΠΔ 410/95) μαζί με αναπληρωτές. Στο Διοι¬ 
κητικό Συμβούλιο θα συμμετέχουν: 

1. Δύο (2) τουλάχιστον αιρετοί Δημοτικοί Σύμβουλοι εκ 
των οποίων ο ένας θα προέρχεται από την μειοψηφία. 

2. Ένας (1) εκπρόσωπος Κοινωνικού Φορέα. 

3. Ένας (1) δημότης ή κάτοικος του Δήμου Φραγκίστας 


που θα έχει πείρα ή γνώσεις σχετικές με το αντικείμενο της 
Επιχείρησης. 

4. Ένας (1) εκπρόσωπος των εργαζομένων στην Επιχεί¬ 
ρηση όταν ο αριθμός των απασχολουμένων είναι μεγαλύτε¬ 
ρος των 20 ατόμων (χωρίς αλλαγή της συστατικής πράξης). 

Άρθρο 5ο 

Κεφάλαιο 

Το αρχικό κεφάλαιο της Δημοτικής Επιχείρησης Ανάπτυ¬ 
ξης Δήμου Φραγκίστας, είναι το ποσό των 15.000.000 δραχ¬ 
μών που διαθέτει στην επιχείρηση ο Δήμος Φραγκίστας. 

Άρθρο 6ο 

Πόροι της Επιχείρησης 

1. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

2. Έσοδα από την οργάνωση πολιτιστικών και ψυχαγωγι¬ 
κών και λοιπών εκδηλώσεων. 

3. Έσοδα από τη λειτουργία ή την ενοικίαση ακινήτων και 
χώρων ιδιοκτησίας του Δήμου που θα παραχωρηθούν στη 
Δημοτική Επιχείρηση. 

4. Έσοδα από υλοποίηση-Διαχείριση Εκπαιδευτικών, Επι¬ 
μορφωτικών Προγραμμάτων. 

5. Έσοδα από ανάθεση υλοποίησης προγραμμάτων Υγεί¬ 
ας και Κοινωνικής Πρόνοιας. 

6. Έσοδα από Επιχορηγήσεις για την λειτουργία Παιδι¬ 
κών και Βρεφονηπιακών Σταθμών και Κέντρων Δημιουργι¬ 
κής Απασχόλησης Παιδιών και λοιπών Προγραμμάτων Υγεί¬ 
ας και Κοινωνικής Πρόνοιας. 

7. Έσοδα από τη λειτουργία Δημοτικής Συγκοινωνίας και 
σκαφών Λίμνης. 

8. Έσοδα από την εκμετάλλευση των κοινοχρήστων και 
λοιπών χώρων και την μίσθωσή τους σε διαφημιστικές εται¬ 
ρίες για την προβολή διαφημιστικών μηνυμάτων. 

9. Έσοδα από την εκπόνηση Αναπτυξιακών και λοιπών με¬ 
λετών και υλοποίηση αναπτυξιακών προγραμμάτων. 

10. Έσοδα από αναθέσεις και εκτελέσεις τεχνικών έργων, 
εκπόνησης μελετών, έργων συντήρησης επιβλέψεων και 
λοιπών δραστηριοτήτων του Τεχνικού Τομέα. 

11. Έσοδα από την εκμετάλλευση Τουριστικών εγκατα¬ 
στάσεων και την παροχή υπηρεσιών τουριστικής ανάπτυ¬ 
ξης (Ξενώνες, Κατασκηνώσεις, Εστιατόρια, Αναψυκτήρια 
κ.λπ.) 

12. Έσοδα από την εκμετάλλευση φυσικών πόρων και πη¬ 
γών ήπιων μορφών ενέργειας. 

13. Έσοδα από υλοποίηση προγραμματικών συμβάσεων. 

14. Έσοδα από την παραγωγή και εκμετάλλευση τοπικών 
προϊόντων και μονάδων πρωτογενούς παραγωγής. 

15. Έσοδα από λοιπές επιχειρηματικές δραστηριότητες 
της επιχείρησης που σε κάθε περίπτωση επιτρέπονται εφό¬ 
σον δεν απαγορεύονται από την κείμενη νομοθεσία την σχε¬ 
τική με τις επιχειρήσεις των ΟΤΑ. 

16. Έσοδα από την περιουσία της Επιχειρήσεις. 

17. Έσοδα από κληροδοτήματα, εισφορές, δωρεές κ.λπ. 

18. Έσοδα από λοιπές πηγές. 

Άρθρο 7ο 

Εκπροσώπηση της Δημοτικής Επιχείρησης 

Το Ν. Π. I .Δ. της Δημοτικής Επιχείρησης Ανάπτυξης Δήμου 
Φραγκίστας, εκπροσωπείται στα δικαστήρια και σε κάθε άλ¬ 
λη δημόσια αρχή, όπως και στις συναλλαγές της, με οποιο- 
δήποτε φυσικό ή νομικό πρόσωπο, από τον Πρόεδροτου Δι¬ 
οικητικού του Συμβουλίου, και όταν αυτός απουσιάζει ή κω¬ 
λύεται από τον Αντιπρόεδρο αυτού. 

Άρθρο 8ο 

Σφραγίδα 

Η Επιχείρηση έχει σφραγίδα που αποτελείται από τρεις 

ομόκεντρους κύκλους. Στο κενό διάστημα μεταξύ 1 ου και 2 ου 
κύκλου (από έξω προς τα μέσα) θα εγγράφεται δεξιόστροφα 
ΕΛΛΗΝΙΚΗ ΔΗΜΟΚΡΑΤΙΑ και αριστερόστροφα ΝΟΜΟΣ ΕΥ¬ 
ΡΥΤΑΝΙΑΣ. Στο κενό διάστημα μεταξύ 2 ου και 3 ου κύκλου θα εγ- 
γράφεταιη επωνυμία ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ 
ΔΗΜΟΥ ΦΡΑΓΚΙΣΤΑΣ. Τέλος στον εσωτερικό κύκλο θα απει¬ 
κονίζεται ως έμβλημα η ιστορική γέφυρα του Μανόλη. (Πρό¬ 
κειται για μια τοξωτή πέτρινη γέφυρα επί του Αγραφιώτη πο¬ 
ταμού, η οποία έχει έτος κατασκευήςτο 1837 και συνέδεετον 
παλαιό Δήμο Αγραίων με τον παλαιό Δήμο Απεραντίων). 

Άρθρο 9ο 

Διάλυση της Επιχείρησης 

Η Επιχείρηση διαλύεται: 

1. Με απόφαση του Δημοτικού Συμβουλίου Δήμου Φρα- 
γκίστας με την απόλυτη πλειοψηφία των μελών του. 

2. Όταν λήξει η διάρκειά της χωρίς να παραταθεί. 

3. Σε περίπτωση πτώχευσης της επιχείρησης. 

Εκτός από την περίπτωση πτώχευσης, η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απατήσεις, ρευστοποιείται η περιου¬ 
σία και πληρώνονται τα χρέη της επιχείρησης. Το υπόλοιπο 
περιέρχεται στο Δήμο (άρθρο 284 του Π.Δ. 410/95 και της 
Υπ. Απόφασης του Υπ. Εσωτερικών 25027/19.4.84). 

Άρθρο 10ο 
Λοιπές ρυθμίσεις 

Κάθε άλλη λεπτομέρεια, που δεν προβλέπεται από τη συ¬ 
στατική Πράξη, ρυθμίζεται με απόφαση του Δημοτικού Συμ¬ 
βουλίου Δήμου Φραγκίστας, ύστερα από αιτιολογημένη 
πρόταση του Διοικητικού Συμβουλίου της Δημοτικής Επι¬ 
χείρησης Ανάπτυξης Δήμου Φραγκίστας, στηριζόμενη στις 
διατάξεις του Δημοτικού και Κοινοτικού Κώδικα. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Δήμου Φραγκί- 
στας, ποσού ύψους 15.000.000 δραχμών σε βάρος του Κ.Α. 
212-3 ως επιχορήγηση του Νομικού Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρπενήσι, 22 Δεκεμβρίου 2000 
Ο Γενικός Γραμματέας Περιφέρειας 
ΒΑΣΙΛΗΣ ΕΞΑΡΧΟΣ 

-Φ- 

Αριθ. 1314 (9) 

Καθιέρωση υπερωριακής εργασίας και κατανομής αυτής 
στους μόνιμους υπαλλήλουςτης Δ/νσης Αγροτικής Ανά¬ 
πτυξης Ν.Δράμας για το Α εξάμηνο του 2001. 

Ο ΝΟΜΑΡΧΗΣΔΡΑΜΑΣ 

Έχοντας υπόψη: 

1. Τις διατάξεις του άρθρου 39 του Ν. 2218/94 ΦΕΚ 90 
τ.Α'/13.6.1994. 

2. Τις διατάξεις του άρθρου 35 παρ. 7 του Ν. 2738/99 ΦΕΚ 
120 τ.Α'/8.9.99. 

3. Τις διατάξεις του άρθρου 15 του Ν. 2592/98 όπως αυ¬ 
τές αντικατέστησαν τις διατάξεις των παρ. 1,2 του άρθρου 
18του Ν. 2470/97. 

4. Το αριθμ. 2/87724/0022/21.12.2000 έγγραφα της 22 ης 
μισθολογίου του Γ.Λ.Κ. «Παροχή οδηγιών για την υλοποίη¬ 
ση μισθολογικής πολιτικής έτους 2001». 

5. Το αριθμ. 332257/17.1.2001 έγγραφο του Υπ. Γεωρ¬ 
γίας. 

6. Τις ανάγκες της Δ/νσης Αγροτ. Ανάπτυξης για συνεχή, 
συστηματικό και πλήρη ποιοτικό και ποσοτικό έλεγχο, καθ’ 
όλο το 24ωρο και όλες τις ημέρες της εβδομάδας, των νω¬ 


πών γεωργικών προϊόντων και των επεξεργασμένων γεωρ¬ 
γικών προϊόντων, αποφασίζουμε: 

1. Εγκρίνουμε την καθιέρωση υπερωριακής απασχόλη- 
σηςγιατο μόνιμο προσωπικό της Δ/νσης Αγροτ. Ανάπτυξης 
Ν. Δράμας, το οποίο θα απασχοληθεί με τον ποιοτικό και πο¬ 
σοτικό έλεγχο των νωπών και των επεξεργασμένων γεωργι¬ 
κών προϊόντων, το χρονικό διάστημα από 7.2.2001 μέχρι 
30.6.2001, κατά τις απογευμαπνές ώρες (14.30-22.00), τις 
νυχτερινές ώρες (22.00-06.00), καθώς και τις ώρες των Κυ¬ 
ριακών και εξαιρέσιμων ημερών της εβδομάδας. 

2. Ορίζουμε τον αριθμό των υπαλλήλων σε ένδεκα (11) και 
τις ώρες υπερωριακής απασχόλησης ως εξής: α) 170 ώρες 
απογευματινές (14.30-22.00) και β) 30 ώρες για υπερωρια- 
κή απασχόληση τη νύχτα (22.00-06.00), τις Κυριακές και τις 
εξαιρέσιμες ημέρες. 

3. Τα ύψος της συνολικής δαπάνης προϋπολογίζεται σε 
454.500 δρχ. και θα αντιμετωπισθεί από τις πιστώσεις του 
Υπ. Γεωργίας με τις οποίες θα επιχορηγηθεί η Δ/νση Αγροτ. 
Ανάπτυξης Δράμας. 

4. Εξουσιοδοτούμετονπροϊστάμενο της Δ/νσης Αγροτ. Ανά¬ 
πτυξης Δράμας να συγκροτήσει με αποφάσεις του και να επο- 
πτεύσειτα ανάλογα συνεργεία υπερωριακής απασχόλησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Δράμα, 7 Φεβρουάριου 2001 
Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Η απόφαση του Υπουργού Οικονομικών 2/63160/0025/ 
31.10.2000 που δημοσιεύθηκε στο ΦΕΚ 1377/Β79.11.2000, 
διορθώνεται στη δεύτερη σελίδα, παράγραφος 1, στην τε¬ 
λευταία σειρά ο αριθμός της κοινής απόφασης του Υπουρ¬ 
γού Εθνικής Οικονομίας και των Υφυπουργών Εσωτερικών, 
Δημόσιας Διοίκησης και Αποκέντρωσης, Οικονομικών και 
ΠΕ.ΧΩ.ΔΕ. από τον εσφαλμένο οικ. 8113/ΤΠ 32/10.8.2000, 
στον ορθό 4745/ΤΠ 32/16.8.2000. 

(Από το Υπουργείο Οικονομικών) 

-Φ- 

( 11 ) 

Στην 1793/1999 απόφαση της Περιφέρειας Νοτίου Αιγαί¬ 
ου, που δημοσιεύθηκε στο ΦΕΚ 534/4.5.1999 (τ.Β'), διορ¬ 
θώνεται στο άρθρο 20 «ΘΕΣΕΙΣ ΠΡΟΪΣΤΑΜΕΝΩΝ» ως εξής. 

1. Δ/νση Δ/κων & Οικον. Υπηρεσιών: 

από το λάθος ΠΕΙ και ελλείψει αυτού ΤΕ17 στο σωστό 
ΠΕΙ και ελλείψει αυτού ΤΕ17 και ελλείψει αυτών ΔΕΙ με Α' 
βαθμό και 3ετή υπηρεσία. 

2. Τμήμα Δ/κων Υπηρεσιών: 

από το λάθος ΠΕΙ και ελλείψει αυτού ΤΕ17 στο σωστό 
ΠΕΙ και ελλείψει αυτού ΤΕ17 και ελλείψει αυτών ΔΕΙ με Α' 
βαθμό. 

3. Δ/νση Τεχνικών Υπηρεσιών & Περιβάλλοντος: 

από το λάθος ΠΕ3, ΠΕ4, ΠΕ6 και ελλείψει αυτού ΤΕ3 ή 
ΤΕ5 στο σωστό Π Ε3, Π Ε4, Π Ε6 και ελλείψει αυτού ΤΕ3 ή ΤΕ5 
και ελλείψει αυτών ΔΕΙ με Α' βαθμό ή με Β' βαθμό και δετή 
υπηρεσία. 

(Από την Περιφέρεια Νοτίου Αιγαίου) 

-Φ- 

( 12 ) 

Στο ΦΕΚ 1459/30.11.2000 τ.Β'στη σελίδα 19731 διορθώ¬ 
νεται η επωνυμία της Σχολής από τη λανθασμένη «Ερασιτε¬ 
χνική Σχολή Χορού “ΕΚΦΡΑΣΙΣ”» στην ορθή «ΣΧΟΛΗ 
ΚΛΑΣΙΚΟΥ ΚΑΙ ΣΥΓΧΡΟΝΟΥ ΧΟΡΟΥ “ΕΚΦΡΑΣΙΣ”». 

(Από τη Ν.Α. Ανατολικής Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




